बुधवार को लोकसभा की कार्रवाई के दैरान बीजेपी नेताओं ने हाल ही में एक समाचार चैनल द्वारा दिखाए गए कांग्रेस, एनसीपी, बसपा और सपा के कुछ नेताओं के पुराने नोट बदलने के स्टिंग आॅपरेशन का मुद्दा उठाया था। जिसके बाद विपक्ष ने सत्तारूढ़ दल पर विपक्ष की आवाज दबाने के आरोप लगाते हुए हंगामेबाजी करना शुरू कर दी। इस दौरान विपक्ष ने हाल ही में सामने आए केन्द्रीय गृह राज्यमंत्री किरण रिजूजू के आॅडियो टेप को लेकर भी नारेबाजी की जिसके बाद सदन की कार्रवाई को गुरुवार तक के लिए स्थगित कर दिया गया।